ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπ’ αρ. 2655/30-10-1992
απόφασης του Νομάρχη Εύβοιας (Δ΄ 1224) «Κήρυξη ως αναδασωτέας έκτασης 3.400 στρεμμά-
των στη θέση Ξεροσπηλιά Αγίου Βλασίου Ν. Ευβοίας», για έκταση συνολικού εμβαδού 8.925,06
τ.μ. στην θέση «Ρουμπίνου» στα όρια της χωρικής
αρμοδιότητας της Τ.Κ. Αγίου Βλασίου, Δ.Ε. Κονιστρών του Δήμου Κύμης - Αλιβερίου Π.Ε. Ευβοίας.
Κήρυξη έκτασης ως αναδασωτέας, συνολικού
εμβαδού 10.903,20 τ.μ., στη θέση «Κονισκιά» Δ.Κ.
Δεσφίνας του Δήμου Δελφών Π.Ε. Φωκίδας.
Κήρυξη αναδασωτέας, έκτασης εμβαδού 6.
995,14 τ.μ., στη θέση «Λεπίδα» οικισμού Αγίου
Ιωάννη, Τ.Κ. Άστρους, του Δήμου Βόρειας Κυνουρίας, Περιφερειακής Ενότητας Αρκαδίας.
ΑΠΟΦΑΣΕΙΣ
Αριθμ. 41413
(1)
Μερική ανάκληση της υπ’ αρ. 2655/30-10-1992
απόφασης του Νομάρχη Εύβοιας (Δ΄ 1224)  «Κήρυξη αναδασωτέας έκτασης 3.400 στρεμμάτων
στη θέση Ξεροσπηλιά Αγίου Βλασίου Ν. Ευβοίας»,
για έκταση συνολικού εμβαδού 8.925,06 τ.μ. στην
θέση «Ρουμπίνου» στα όρια της χωρικής αρμοδιότητας της Τ.Κ. Αγίου Βλασίου, Δ.Ε. Κονιστρών του
Δήμου Κύμης - Αλιβερίου Π.Ε. Ευβοίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Την παρ. 1 του άρθρου 24 και της παρ. 3 του άρθρου
117 του Συντάγματος.
2. Το άρθρο 280 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
3. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α΄ 231).
4. Το άρθρο 44 του ν. 998/1979 «Περί προστασίας των
δασών και των δασικών εν γένει εκτάσεων της Χώρας»
(Α΄ 289) .
5. Την παρ. 9 του άρθρου 17 του ν. 3889/2010 (Α΄ 182),
η οποία προστέθηκε με την παρ. 3 του άρθρου δεύτερο
του ν. 4462/2017 (Α΄  39).
6. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄ 47).
7. Την υπ’ αρ. 92801/31-12-2020 απόφαση του Υπουργείου Εσωτερικών (Υ.Ο.Δ.Δ. 1094) περί «Αυτοδίκαιης
απαλλαγής του Νικολάου Ντίτορα του Ευαγγέλου από τα
καθήκοντα του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας και ορισμού ασκούντος
καθήκοντα Συντονιστή Αποκεντρωμένης Διοίκησης
Θεσσαλίας - Στερεάς Ελλάδας».
8. Την υπ’ αρ. 117080/6353/13-11-2014 (ΑΔΑ: 77ΣΕ0ΙΒ3) εγκύκλιο της Γενικής Διεύθυνσης Ανάπτυξης
και Προστασίας Δασών και Αγροπεριβάλλοντος του
Υ.Π.Ε.Κ.Α. «Περί της διαδικασίας άρσης ή ανάκλησης
αποφάσεων αναδάσωσης».
9. Την υπ’ αρ. 153373/441/22-02-2017 (ΑΔΑ:61ΤΗ4653Π8Ω7Θ) εγκύκλιο του ΥΠΕΝ «Περιοχές κηρυγμένων ως
αναδασωτέων εκτάσεων στους αναρτημένους δασικούς
χάρτες».
10. Την υπ’ αρ. 2655/30-10-1992 απόφαση του Νομάρχη Εύβοιας (Δ΄ 1224) περί «Κήρυξη ως αναδασωτέας
έκτασης 3400 στρεμμάτων στη θέση Ξεροσπηλιά Αγίου
Βλασίου Ν. Ευβοίας» λόγω πυρκαγιάς.
11. Το περιεχόμενο του δασικού χάρτη του συνόλου
της Περιφερειακής Ενότητας Εύβοιας, που αναρτήθηκε
με την υπ’ αρ. 93/3054/20-01-2017 (ΑΔΑ:7Ι5ΟΟΡ10-Λ3Τ)
απόφαση της Διεύθυνσης Δασών Ν. Εύβοιας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Μαρτίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 128
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
12. Την υπ’ αρ. 250018/30-12-2020 θετική εισήγηση
του Δασαρχείου Αλιβερίου, με συνημμένη σε αυτή την
υπό στοιχεία ΔΥ/29-12-2020 έκθεση αυτοψίας - φωτοερμηνείας της Δασολόγου του Δασαρχείου Αλιβερίου
Αγγελικής Γκοτζαμάνη, για τη μερική ανάκληση της (10)
σχετικής απόφασης, για έκταση συνολικού εμβαδού
8925,06 τ.μ. στη θέση «Ρουμπίνου» στα όρια της χωρικής αρμοδιότητας της Τ.Κ. Αγίου Βλασίου, Δ.Ε. Κονιστρών
του Δήμου Κύμης - Αλιβερίου Π.Ε. Ευβοίας» επειδή κατά
τον κρίσιμο χρόνο της πυρκαγιάς και διαχρονικά είχε μη
δασικό χαρακτήρα.
13. Το υπ’ αρ. 18265/1-2-2021 έγγραφο της Διεύθυνσης
Δασών Ν. Εύβοιας, με το οποίο εκφράζεται η σύμφωνη
γνώμη της, αποφασίζουμε:
Ανακαλούμε μερικώς, λόγω πλάνης περί τα πραγματικά δεδομένα, την υπ’ αρ. 2655/30-10-1992 (Δ΄ 1224)
απόφαση του Νομάρχη Εύβοιας περί «Κήρυξη ως αναδασωτέας έκτασης 3400 στρεμμάτων στη θέση Ξερο-
σπηλιά Αγίου Βλασίου Ν. Ευβοίας», για έκταση συνολικού
εμβαδού 8925,06 τ.μ. ( Τμήμα Α εμβαδού 4001,59 τ.μ. και
τμήμα Β εμβαδού 4923,47 τ.μ. ) στη θέση «Ρουμπίνου»
στα όρια της χωρικής αρμοδιότητας της Τ.Κ. Αγίου Βλασίου, Δ.Ε. Κονιστρών του Δήμου Κύμης - Αλιβερίου Π.Ε.
Ευβοίας, επειδή κατά τον κρίσιμο χρόνο της πυρκαγιάς
και διαχρονικά είχε μη δασικό χαρακτήρα.
Οι εκτάσεις των τμημάτων Α και Β απεικονίζονται στο
συνημμένο τοπογραφικό διάγραμμα κλίμακας 1:3.000,
με στοιχεία περιμέτρου Τμήμα Α (1, 2, 3…,40,41,42,1)
και Τμήμα Β (1, 2, 3…, 36, 37, 38, 1) αντίστοιχα, το οποίο
αποτελεί αναπόσπαστο μέρος της παρούσας, και προσδιορίζονται επακριβώς από τις αντίστοιχες συντεταγμέ-
νες σε ΕΓΣΑ ’87.
Κατά τα λοιπά παραμένει σε ισχύ η (10) σχετική απόφαση.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η παρούσα ισχύει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Χαλκίδα, 2 Μαρτίου 2021
Ο ασκών καθήκοντα Συντονιστή
Αποκεντρωμένης Διοίκησης
ΚΩΝΣΤΑΝΤΙΝΟΣ ΠΑΠΠΑΣ
Ι
Αριθμ. 31573
(2)
Κήρυξη έκτασης ως αναδασωτέας συνολικού εμβαδού 10.903,20 τ.μ. στη θέση «Κονισκιά» Δ.Κ.
Δεσφίνας του Δήμου Δελφών Π.Ε. Φωκίδας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 1 του άρθρου 38 του ν. 998/1979 «Περί προστασίας των δασών και των δασικών εν γένει εκτάσεων
της Χώρας» (Α΄ 289), όπως αντικαταστάθηκε με την παρ.
1 του άρθρου 35 του ν. 4280/2014 (Α΄ 159) και την παρ.
1 του άρθρου 41 του ν. 998/1979.
3. Τα άρθρα 6 και 280 του ν. 3852/2010 «Νέα αρχιτεκτονική της αυτοδιοίκησης και της Αποκεντρωμένης
Διοίκησης- Πρόγραμμα Καλλικράτης» (Α΄ 87).
4. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α΄ 231).
5. Τις διαταγές του Υ.Α.Α. και Τ. α) 160417/1180/8-7-80
και β) 182447/3049/24-9-80.
6. Την υπ’ αρ. 13917/15-05-2017 απόφαση του Υπουργού Εσωτερικών (Υ.Ο.Δ.Δ. 250) περί διορισμού Συντονι-
στή στην Αποκεντρωμένη Διοίκηση Θεσσαλίας - Στερεάς
Ελλάδας.
7. Την υπ’ αρ. 6985/85797/01-06-2017 απόφαση του
Συντονιστή Αποκεντρωμένης Διοίκησης Θεσσαλίας - Στερεάς Ελλάδας (Β΄ 2003) περί μεταβίβασης του δικαιώμα-
τος υπογραφής στους Προϊσταμένους Διευθύνσεων κ.λπ.
8. Την υπ’ αρ. 92801/31-12-2020 απόφαση του Υπουργού Εσωτερικών (Υ.Ο.Δ.Δ. 1094) περί αυτοδίκαιης απαλ-
λαγής του Νικολάου Ντίτορα από τα καθήκοντα του
Συντονιστή Αποκεντρωμένης Διοίκησης Θεσσαλίας Στερεάς Ελλάδας και ορισμού ασκούντος καθήκοντα
Συντονιστή Αποκεντρωμένης Διοίκησης Θεσσαλίας Στερεάς Ελλάδας.
9. Την υπ’ αρ. 25577/09-02-2021 αναφορά του Δασαρχείου Άμφισσας από την οποία προκύπτει ότι η έκτα-
ση που αναφέρεται στο θέμα καταστράφηκε συνεπεία
παράνομης εκχέρσωσης που έγινε σε άγνωστο χρόνο
κατά το παρελθόν έτος και είχε κατά τον χρόνο της καταστροφής της δασικό χαρακτήρα κατά την έννοια της
παρ. 2 του άρθρου 3 του ν. 998/1979, καλυπτόμενη από
δασική βλάστηση κυρίως πουρναριού πυκνότητας 30 %
περίπου και ως εκ τούτου επιβάλλεται η κήρυξή της ως
αναδασωτέας, αποφασίζουμε:
Κηρύσσουμε ως αναδασωτέα δύο τμήματα δημοτικής
δασικής έκτασης εμβαδού 10.803,20 τ.μ. και 99,80 τ.μ.
στη θέση «Κονισκιά» Δ.Κ. Δεσφίνας του Δήμου Δελφών
Π.Ε. Φωκίδας, με σκοπό αφενός μεν τη διατήρηση του
δασικού της χαρακτήρα και να αποκλειστεί η διάθεσή
της για άλλο σκοπό, αφετέρου δε την επαναδημιουργία
της δασικής βλάστησης που θα γίνει με φυσική αναγέννηση ή τεχνητή αναδάσωση.
Προσδιορίζεται όπως φαίνεται στο συνημμένο διάγραμμα, το οποίο αποτελεί αναπόσπαστο μέρος της
αποφάσεως αυτής, ως εξής:
Τμήμα Α με οριογραμμή 1 - 10 - 11 - 12 - 13 - 14 - 15 - 16 17 - 18 - 18Α - 18Β - 18Γ - 18Δ - 19 - 20 - 21 - 22 - 23 - 24 -
25 - 26 - 3 - 4 - 1 εμβαδόν 10.803,40 τ.μ. που συνορεύει:
Βόρεια: με έκταση αγροτικού χαρακτήρα.
Νότια: με έκταση δασικού χαρακτήρα.
Ανατολικά: με έκταση δασικού χαρακτήρα και εν μέρει
έκταση αγροτικού χαρακτήρα.
Δυτικά: με έκταση δασικού χαρακτήρα και εν μέρει
έκταση αγροτικού χαρακτήρα.
Τμήμα Β με οριογραμμή Α - 2 - Β - Γ - Δ - Ε - Α εμβαδόν
99,80 τ.μ. που συνορεύει:
Βόρεια: με έκταση δασικού χαρακτήρα.
Νότια: με έκταση αγροτικού χαρακτήρα.
Ανατολικά: με έκταση δασικού χαρακτήρα.
Δυτικά: με έκταση αγροτικού χαρακτήρα.
Επιτρέπεται η υποβολή κατ’ αυτής αίτησης ακύρωσης στο αρμόδιο Διοικητικό Εφετείο [(άρθρο 47 του
ν.3900/2010 (Α΄ 213)] μέσα σε προθεσμία εξήντα (60)
ημερών, που αρχίζει από την επομένη της δημοσίευσής
της [(άρθρο 46 του π.δ. 18/1989 (Α΄ 8)].
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Άμφισσα, 16 Φεβρουαρίου 2021
Με εντολή  Συντονιστή
Αποκεντρωμένης Διοίκησης
Ο Διευθυντής Δασών Φωκίδας
ΔΗΜΟΣ ΤΣΕΛΛΟΣ
Ι
Αριθμ. 26029
(3)
Κήρυξη
αναδασωτέας
έκτασης
εμβαδού
6. 995,14 τ.μ. στη θέση «Λεπίδα» οικισμού Αγίου
Ιωάννη, Τ.Κ. Άστρους, του Δήμου Βόρειας Κυνουρίας, Περιφερειακής Ενότητας Αρκαδίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 3 του άρθρου 117 του Συντάγματος.
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
3. Το π.δ. 139/2010 « Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α΄ 232)
4. Την παρ. 1 του άρθρου 38 του ν.  998/1979 «Περί
προστασίας των δασών και των δασικών εν γένει εκτάσεων της Χώρας» (Α΄ 289), όπως αντικαταστάθηκε με
την παρ. 1 του άρθρου 32 του ν. 4342/2015.
5. Τις παρ. 1 και 3 του άρθρου 41 του ν. 998/1979 «Περί
προστασίας των δασών και των δασικών εν γένει εκτάσεων της Χώρας» (Α΄ 289).
6. Την παρ. 1 του άρθρου 120 του ν. 1892/1990 «Για τον
εκσυγχρονισμό και την ανάπτυξη και άλλες διατάξεις»
(Α΄ 47).
7. Την παρ. 15 του άρθρου 1 του ν. 3208/2003 «Προστασία των δασικών οικοσυστημάτων κ.λπ.» (Α΄ 303).
8. Τις υπ’ αρ. διαταγές του Υπουργείου Γεωργίας: α)
160417/1180/8-7-80, β) 182447/3049/24-9-80, γ) 168692/
3318/5-10-81, δ) 85144/1468/9-9-92 και ε) 60284/365/
26-1-94.
9. Την υπ’ αρ. 105204/2793/31-7-2002 διαταγή ΥΠ.ΓΕ
«περί χαρακτηρισμού εκτάσεων - κήρυξης αυτών ως
αναδασωτέων».
10. Το υπ’ αρ. 221525/4195/21-09-2011 έγγραφο
Υ.Π.Ε.Κ.Α περί δυνατότητας άσκησης αιτήσεων ακυρώσεων κατά των αποφάσεων κήρυξης αναδάσωσης, ενώπιον
του Διοικητικού Εφετείου, στο πλαίσιο εφαρμογής της
παρ. 1 του άρθρου 47 του ν. 3900/2010.
11. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄47).
12. Την υπ’ αρ. 15870/15-5-2017 υπουργική απόφαση
διορισμού (Υ.Ο.Δ.Δ. 250) του Νικολάου Παπαθεοδώρου
του Αγγελάκη ως Συντονιστή της Αποκεντρωμένης Πελοποννήσου, Δυτικής Ελλάδας και Ιονίου.
13. Την υπ’ αρ. 319624/21-12-2017 (Δ΄ 33/2018) απόφαση Συντονιστή Α.Δ.Π.Δ.Ε. και  μερικής κύρωσης δασι-
κού χάρτη Π.Ε. Αρκαδίας εκτός των προ-καποδιστριακών
ΟΤΑ Άστρους - Δολιανών - Ξηροπηγάδου - Παραλίου
Άστρους και Τριπόλεως.
14. Την υπ’ αρ. 28403/15-12-2020 πρόταση του Δασαρχείου Κυνουρίας μετά της από 14- 02-2020 συνημμένης
εισήγησης για την κήρυξη ως αναδασωτέας της αναφερόμενης στο θέμα έκτασης, αποφασίζουμε:
Κηρύσσουμε ως αναδασωτέα την έκταση, η οποία
σύμφωνα με τον κυρωμένο δασικό χάρτη ανήκει στις
δασικές εν γένει εκτάσεις των παρ. 1, 2, 3, 4 και 5 του
άρθρου 3 του ν. 998/1979 (χαρακτηρισμός αναρτημένου
δασικού χάρτη ΔΑ), συνολικού εμβαδού 6.995,14 τ.μ.,
που καταστράφηκε από πυρκαγιά βρίσκεται στη θέση
«Λεπίδα» οικισμού Αγίου Ιωάννη, Τ.Κ. Άστρους, Δήμου
Βόρειας Κυνουρίας, Περιφερειακής Ενότητας Αρκαδίας
και προσδιορίζεται από τα στοιχεία περιμέτρου (Α1 - Α2 Α3 - Α4… Α22 - Α23 - Α1).
Η ανωτέρω έκταση απεικονίζεται στο από 14-02-2020
συνημμένο τοπογραφικό διάγραμμα (κλίμακας 1:1500)
που συνέταξε η Δασολόγος του Δασαρχείου Κυνουρίας
Μαρία Μοιρασγεντή, το οποίο αποτελεί αναπόσπαστο
μέρος της απόφασης αυτής και συνορεύει:
ΒΟΡΕΙΑ : Με δασικές εν γένει εκτάσεις (ΔΑ).
ΑΝΑΤΟΛΙΚΑ: Με δασικές εν γένει εκτάσεις (ΔΑ).
ΝΟΤΙΑ : Εν μέρει με εκτάσεις μη διεπόμενες από τις
διατάξεις της δασικής νομοθεσίας (ΑΑ) και εν μέρει με
δασικές εν γένει εκτάσεις (ΔΑ).
ΔΥΤΙΚΑ: Με εκτάσεις μη διεπόμενες από τις διατάξεις
της δασικής νομοθεσίας (ΑΑ).
Σκοπός της κήρυξης της εν λόγω έκτασης ως αναδασωτέας είναι η προστασία και η διατήρηση του δασικού
χαρακτήρα της.
Με την παρούσα απόφαση δεν προκαλείται δαπάνη
σε βάρος του κρατικού προϋπολογισμού.
Κατά της παρούσας δύναται να ασκηθεί αίτηση ακυρώσεως ενώπιον του Διοικητικού Εφετείου, εντός εξήντα
ημερών, από την επομένη της δημοσιεύσής της.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 128/18.03.2021
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 16 Φεβρουαρίου 2021
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20210400128.pdf | Tokens: 12000]